Тәслимә Фәйзуллина белән хушлашу УРЫНЫ һәм ВАКЫТЫ билгеле

	Татарстанның театр җәмәгатьчелеге зур югалту кичерә: кичә, 13 нче октябрьдә, 65 яшендә Татарстанның халык артисткасы Фәйзуллина Тәслимә Хәләф кызы арабыздан вакытсыз китеп барды. Мәрхүмә белән хушлашу бүген, 14 нче октябрьдә Чистай урамында урнашкан 66 нчы йорт, 95 нче квартирада сәгать 14:30 дан 15:00 кадәр була. 	 Казанның Самосырово бистәсендәге Әл-Мәрҗәни мәчете карамагындагы мөселман зиратына җирләнәчәк.  Тәслимә Хәләф кызы Фәйзуллина 1953 нче елның 17 нче июлендә Башкортстанның Бишбүләк районы Дүсән авылында дөньяга килә. 1972 нче елда Уфа сәнгать училищесын, 1997 нче елда Казан дәүләт мәдәният һәм сәнгать университетын (хәзер институт) тәмамлый. 1972 нче елда Кәрим Тинчурин исемендәге Татар дәүләт драма һәм комедия театрына артист итеп эшкә чакырыла.  
	---	
Тинчурин театры

	№ --- | 14.10.2018	


